Source: http://docplayer.fi/28158905-Osallistuva-ja-kehittyva-kaupunkimaaseutu.html
Timestamp: 2017-11-23 11:49:09+00:00
Document Index: 22066728

Matched Legal Cases: ['kko ', 'kko ', 'kko ', 'kko ', 'kko ', 'kko ']

1 Osallistuva ja kehittyvä kaupunkimaaseutu Joensuun maaseutuohjelma vuosille Kaupunginvaltuusto
2 Esipuhe Joensuun kaupunginvaltuusto päätti vuoden 2015 talousarvion hyväksymisen yhteydessä kaupungin maaseutupoliittisen ohjelman päivittämisestä. Työskentelyn käynnistyttyä havaittiin, ettei pelkkä päivittäminen riitä, vaan ohjelma on syytä uudistaa kokonaisuudessaan toimintaympäristön muutosta vastaavaksi. Työn tuloksena syntyi Osallistuva ja kehittyvä kaupunkimaaseutu, Joensuun maaseutuohjelma vuosille Uutta maaseutuohjelmaa laadittaessa keskeisiä asioita olivat Joensuun kaupungin eri asuinalueiden vahvuuksien ja kehittämismahdollisuuksien tunnistaminen, asuinalueiden kytkeytyminen toisiinsa sekä asukkaiden ja eri yhteisöjen osallistuminen ohjelman valmisteluun. Huomiota kiinnitettiin niin taloudellisiin, sosiaalisiin kuin ympäristöllisiin seikkoihin. Tavoitteena oli tulkita erilaisia kasvutekijöitä ja kehitysvaihtoehtoja Joensuun maaseutualueiden kehittämistoiminnan suuntaamiseksi elinvoimaa vahvistavalle uralle. Maaseutuohjelmaa laadittaessa ohjenuorana pidettiin kuntalaisten näkemyksiä ja tarpeita. Niiden kartoittamiseksi toteutettiin maaseudun asukkaille suunnattu kuntalaiskysely. Lisäksi Enossa, Kiihtelysvaarassa, Pyhäselässä ja Tuupovaarassa järjestettiin avoimet kehittämisillat sekä kantakaupungissa maaseudun kehittämistahoille suunnattu keskustelutilaisuus. Käsillä olevan ohjelman tavoitteet ja painopisteet asetettiin kuntalaiskyselystä sekä asukas- ja kehittäjätapaamisista saatujen aloitteiden ja virikkeiden pohjalta. Näistä edelleen johdettiin toimenpiteet vuosille Ohjelman laadintaa ohjasi ohjausryhmä, joka kokoontui yhteensä viisi kertaa. Ohjausryhmän puheenjohtajana oli kaupunginsihteeri Jari Horttanainen, ja jäseninä siihen kuuluivat kulttuuri- ja kirjastopalvelujohtaja Rebekka Pilppula, maankäytön suunnittelija Vesa Huohvanainen ja sihteerinä toiminut maaseudun kehittämispäällikkö Aaro Piipponen. Itä-Suomen yliopiston Alue- ja kuntatutkimuskeskus Spatiasta työhön osallistuivat Petri Kahila, Pasi Saukkonen, Timo Hirvonen ja Johanna Savolainen. Kannen kuva: Kaupunkimaaseutu lapsen silmin. Taiteilijana Jasna Saukkonen 7 v, Reijola, Joensuu.
3 Sisällys Esipuhe Joensuun maaseutualueet Joensuun maaseudun kehitystrendit tilastojen valossa Kokemuksia maaseudun nykytilanteesta ja kehitystarpeista Kuntalaiskysely Aluetilaisuudet ja kehittäjätapaaminen Joensuun maaseutualueiden kehittämisohjelma Lähtökohdat Valmisteluprosessi Tavoitteet Toimenpiteet Ohjelma-alue ja toteuttajat Toimintamuodot ja rahoitus Seuranta ja arviointi...19 Liitteet 1. Joensuun maaseutu tilastojen valossa 2. Kuntalaiskyselyn tulokset maaseutuluokituksella (kehittäjätapaamisen aineisto) 3. Kuntalaiskyselyn tulokset aluejaolla Eno, Kiihtelysvaara, Pyhäselkä, Tuupovaara (aluetilaisuuksien aineisto) 4. Näkymiä aluetilaisuuksista (valokuvia) 5. Kehittäjätapaamiseen osallistuneet
4 1. Joensuun maaseutualueet 1.1 Joensuun maaseudun kehitystrendit tilastojen valossa Kuvio 1 esittää Joensuuta lähiympäristöineen Suomen ympäristökeskuksen laatiman kaupunki-maaseutuluokituksen mukaisesti 1. Luokitus muodostaa yhtenäisiä ja hallintorajoista riippumattomia suurialaisia aluekokonaisuuksia. Sen vuoksi aluetyypit ovat yleistäviä ja yleispiirteisiä. Käytännössä Joensuun asuinalueet muodostavat moniulotteisen mosaiikin siten, että aluetyyppien sisällä sijaitsee hyvin erilaisia asumisympäristöjä: taajamia, kyliä ja mm. asukastiheydeltään eri tyyppistä maaseudun haja-asutusta. Kuvio 1. Joensuu kaupunki-maaseutu -luokituksen mukaisesti tyypiteltynä Kauimpana Joensuun keskustaajamasta sijaitsevat itäiset ja pohjoiset alueet luokittuvat harvaan asutuksi maaseuduksi. Siihen kuuluu liki kolme neljännestä kaupungin maapinta-alasta. Muutamia taajamia lukuun ottamatta, joista erottuvimpia ovat Enon ja Tuupovaaran keskustaajamat sekä Uimaharju, näiden alueiden asukastiheys on alhainen, elinkeinorakenne melko yksipuolinen ja maankäyttö pitkälti metsävaltainen. Ydinmaaseudulla elinkeinojakauma on monipuolisempi kuin harvaan asutulla maaseudulla. Myös ihmistoiminnan vaikutukset maakäyttöön erottuvat selvemmin mm. maatalouden harjoittamisen ja tiheämmän asu- 1 Luokitus on laadittu 250 metrin kokoisilla alueruuduilla sijaitsevien kaupunki- ja maaseutumaisten ominaisuuksien perusteella (esim. kiinteistöt, väestö). 4
5 tuksen johdosta. Joensuussa ydinmaaseutuun lukeutuu verraten vähän asuinalueita ja ne sijaitsevat Hammaslahden ja Kiihtelysvaaran taajamien ympäristössä Joensuun eteläosissa. Joensuulaisista vain noin kaksi prosenttia kuuluu ydinmaaseudulla asujiin, kun taas koko maan väestöstä niihin lukeutuu kymmenesosa ja Pohjois-Karjalan asukkaista peräti viidennes. Kaupungin läheinen maaseutu ulottuu vajaan puolen tunnin henkilöautomatkan etäisyydelle Joensuun kaupunkikeskustasta, Heinävaaran ja Hammaslahden taajamien tienoille. Nämä alueet ovat monissa suhteissa maaseutumaisia, mutta ovat toiminallisesti ja erityisesti työssäkäynniltään kytkeytyneet kaupunkialueeseen. Joensuun kaupungin kehysalue sijaitsee kaupungin keskustaajaman ja maaseudun välimaastossa ja vaihettumisvyöhykkeellä. Vaikka alueidenkäytön mittareilla (esim. rakennuskanta) ne eivät luokitu kaupunkimaisiksi, ne kiinnittyvät toiminnallisesti ja saavutettavuudeltaan tiiviisti kaupunkialueeseen. Kehysalueet sijaitsevat Joensuun kaupunkialueen viimeaikaisilla eteläisillä ja itäisillä leviämissuunnilla: Mulon, Niittylahden ja Iiksenvaaran suunnissa. Taulukko 1. Joensuun aluetyypit ja niiden pinta-ala, väestö ja työpaikat (lähde: YKR/SYKE ja TK 2014) Pinta-ala Väkiluku (2012) Työpaikat (2010) km² % Hlöä % Hlöä % Sisempi kaupunkialue 7,8 0,3 % ,9 % ,2 % Ulompi kaupunkialue 35,7 1,5 % ,5 % ,6 % Kaupungin kehysalue 90,4 3,8 % ,6 % 605 2,0 % Kaupungin läheinen maaseutu 295,4 12,4 % ,7 % ,2 % Ydinmaaseutu 166,8 7,0 % ,9 % 335 1,1 % Harvaan asuttu maaseutu 1790,4 75,0 % ,3 % ,9 % Yhteensä 2386,6 100,0 % ,0 % ,0 % Esitellyn luokituksen mukaisesti noin joensuulaista eli noin joka neljäs asuu maaseudulla tai maaseutumaisilla alueilla 2. Joensuun kaupungin ja maaseudun pitkän aikavälin kehitystrendit ovat kansallisen aluerakenteen muutossuuntien mukaisia: Väestö on seurannut työpaikkojen siirtymistä keskuksiin. Sen seurauksena väestön ikärakenne ja työllisten osuus ovat eriytyneet alueittain ja aluetyypeittäin. Syrjäisillä ja kaukana keskustaajamasta sijaitsevilla maaseutualueilla, samoin kuin aivan kaupunkikeskustassa, väestö on ikääntynyt. Työikäisten, lapsiperheiden ja nuorison väestöosuudet ovat lisääntyneet selvimmin kaupungin kehysalueella 3. Kuviot 2 ja 3 tarkentavat väkiluvun ja työpaikkojen kehityskuvaa Joensuussa kuluvalla vuosituhannella 4. Joensuun kaupunkiseudun sisäinen kehitysdynamiikka on aluerakenteen suuria ja pitkän aikavälin muutossuuntia monimuotoisempaa. Väkiluvun osalta pääpiirteenä erottuu harvaan asutun maaseudun väkiluvun lasku. Väestönkasvu puolestaan on painottunut kaupungin kehysalueen ja osin sisemmän kaupunkialueen taajamiin ja haja-asutusalueille. Muilla aluetyypeillä väkiluku on säilynyt kutakuinkin vuoden 2000 tasolla. Työpaikkojen määrän muutokset ovat samansuuntaisia: hitaita, kaupunkialuetta ja sen lähituntumaa suosivia. Huomionarvoista on se, että harvaanasuttujen maaseutualueiden väestön vähenemisestä huolimatta työpaikkojen lukumäärä on säilynyt siellä likipitäen ennallaan. 2 Mukaan on laskettu harvaan asuttu maaseutu, ydinmaaseutu, kaupungin läheinen maaseutu ja kaupungin kehysalue. 3 Liitteessä 1 on esitetty tilastoalueittain väkiluvun ja työpaikkojen määrä, asukkaiden pääasiallinen toiminta ja ikärakenne. 4 Vuoden 2000 tilannetta kuvaa lukuarvo 100. Sitä alhaisemmat kuvaajan sijainnit osoittavat vähenemistä ja suuremmat lisääntymistä. Indeksiluku ilmoittaa muutoksen suuruuden: esimerkiksi vuosina Joensuun harvaan asutun maaseudun väkiluku väheni neljätoista prosenttia (100-86=14). 5
6 Kaupunkiseuduille tunnusomaisesti työpaikat ovat keskittyneet kaupunkialueelle. Noin 14 prosenttia työpaikoista sijaitsee maaseudulla. Toisaalta työpaikkojen sijoittumisessa huomio kiinnittyy siihen, että kaupungin keskustaajaman lisäksi myös maaseutualueilla esiintyy merkittäviä työpaikkakeskittymiä. Työpaikkamääriltään suurimpia niistä ovat Uimaharjun, Enon, Kiihtelysvaaran, Tuupovaaran ja Heinävaaran taajamat sekä Joensuun keskustaajamasta Hammaslahteen ja Honkavaaralle asti ulottuva kuutostien vyöhyke. Maaseututyöpaikkojen vuoksi työmatkaliikennettä suuntautuu myös kaupunkialueelta ulospäin, mikä monipuolistaa kaupungin ja maaseudun välistä vuorovaikutusta Joensuussa. Työssäkäynnin ja työpaikkakeskittymien lisäksi myös vapaa-ajan asutus vaikuttaa myönteisesti Joensuun maaseutualueiden elinvoimaan. Kaikkiaan Joensuussa on noin kesämökkiä. Ne ovat sijoittuneet melko tasaisesti koko kaupungin alueelle. Tiheimmin niitä on Pyhäselän ja Pielisen rannoilla sekä Pielisjoen varressa. Kuvio 2. Väkiluvun suhteellinen muutos aluetyypeittäin Joensuussa (Lähde: YKR/SYKE ja TK 2014) Kuvio 3. Työpaikkojen lukumäärän suhteellinen muutos aluetyypeittäin Joensuussa (Lähde: YKR/SYKE ja TK 2014) 6
7 1.2 Kokemuksia maaseudun nykytilanteesta ja kehitystarpeista Kuntalaiskysely Osana ohjelman valmistelua toteutettiin lokakuussa 2015 laaja kuntalaiskysely maaseutualueilla. Kyselyllä selvitettiin 1) asukkaiden vaikuttamishalua ja -mahdollisuuksia oman lähiympäristön asioihin ja sitä koskevaan päätöksentekoon sekä 2) mielipiteitä omasta asuinympäristöstä ja sen keskeisisistä kehittämiskohteista. Kyselylomake toimitettiin postitse, mutta vastaaminen oli mahdollista myös sähköisellä lomakkeella internetissä. Kyselystä toteutettiin yksi muistutuskierros. Kohdejoukoksi valittiin Pyhäselän, Enon, Tuupovaaran ja Kiihtelysvaaran alueiden vakituiset kotitaloudet, joita oli noin Satunnaisotannalla näistä poimittiin kyselyyn mukaan kotitaloutta 5. Kyselyyn vastaajaksi valittiin satunnaisesti yksi kotitalouden täysi-ikäinen henkilö. Kyselyyn vastanneista 43 prosenttia ilmoitti asuvansa taajamassa, 57 prosenttia haja-asutusalueella. Kyselyyn saatiin 495 vastausta eli liki puolet (47 prosenttia) kotitalouksista vastasi kyselyyn. Suuri vastausprosentti osoittaa sen, että kyselyn kaltainen mielipiteiden ja kokemusten ilmaisutapa on toimiva ja tarpeellinen. Myönteistä suhtautumista kyselyyn tukee myös saatu palaute, kuten Hyvä, että kyselyitä tehdään, ja Tällaisia kyselyitä olisi hyvä olla jatkossakin. Toteutetulla kuntalaiskyselyllä oli myös tiedonhankintaa laajempi tehtävä. Se välitti viestiä siitä, että asukkaiden kokemuksia ja mielipiteitä halutaan kuulla kaupungin kehittämisessä. Seuraavaksi kyselyn tuloksia esitellään edellisessä luvussa kuvatulla kaupunki-maaseutu-luokittelulla (ks. myös liite 2). Tuloksia on analysoitu myös aluejaottelulla: Pyhäselkä, Eno, Kiihtelysvaara ja Tuupovaara. Nämä tulokset on esitetty liitteessä 3. Taulukko 2. Kyselyn otos ja vastaajat alueluokittain Aluetyyppi Otos (n=1063) Vastattu (n=477) Harvaan asuttu maaseutu 58 % 56 % Kaupungin läheinen maaseutu 20 % 18 % Kaupungin kehysalue 12 % 15 % Ydinmaaseutu 10 % 11 % Asuinympäristö Asukkaat ovat erittäin tai melko tyytyväisiä asuinalueeseensa. Tyytyväisimpiä ovat kaupungin kehysalueen ja kaupungin läheisen maaseudun asukkaat. Heistä noin 90 prosenttia on asuinalueeseensa tyytyväisiä. Ydinmaaseudulla ja harvaan asutulla maaseudulla vastaava osuus on noin 80 prosenttia (kuvio 4). 5 Pyhäselän, Enon, Tuupovaaran ja Kiihtelysvaaran suuralueilta valittiin kyselyyn mukaan kustakin 250 kotitaloutta. Maantieteellisen kattavuuden varmistamiseksi tämä 250 kotitaloutta jyvitettiin suuralueen sisällä postinumeroalueittain niiden väkiluvun suhteessa kuitenkin siten, että jokaiselta postinumeroalueelta tuli mukaan vähintään 10 kotitaloutta. Näin määriteltynä kokonaisotokseksi muodostui 1063 kotitaloutta. 7
8 Kuvio 4. Tyytyväisyys asuinalueeseen Joensuun maaseutualueilla, vastausten prosentuaalinen jakauma Asukkaat arvostavat asuinalueidensa maaseutumaisuutta ja rauhallisuutta 6. Luonnon läheisyys on alueiden vahvuus, jonka yhteydessä viitattiin mm. järvien läheisyyteen ja laajoihin metsäalueisiin (taulukko 3). Tämä ominaisuus korostui erityisesti kauempana keskuskaupungista asuvien vastauksissa. Kaupungin liepeillä asuvat mainitsivat vahvuuksina maaseutumaisuuden ja rauhallisuuden lisäksi palvelujen saatavuuden ja läheisyyden. Heille myös asuinalueen saavutettavuus suhteessa ydinkaupunkiin on tärkeä ja arvostettava piirre. Ydinmaaseudulla ja harvaan asutulla maaseudulla ulkoilu-ja harrastusmahdollisuudet nousevat tärkeänä vahvuutena esille. Ne kytkeytyvät tyypillisesti luonnonympäristön tarjoamiin mahdollisuuksiin kuten marjastukseen, kalastukseen, metsästykseen ja retkeilyyn luonnossa. Yhteisöllisyys nousee keskeisenä aiheena esille. Naapurisuhteita pidetään yleisesti hyvinä ja asukkaiden hyvää yhteishenkeä arvostetaan. Alueen kehittämistarpeista erottuvimmin tulee esille tiestön kunto. Tämä seikka linkittyy myös moneen muuhun maaseutuasumisen kehittämistarpeeseen kuten liikenneturvallisuuteen ja palvelujen saavutettavuuteen. Palvelujen kehittämistarpeet liittyvät sekä palvelujen saatavuuteen että niiden sijaintiin. Julkisista palveluista eniten kehittämistarpeita koetaan terveyspalveluissa, yksityisellä puolella palvelujen toivekirjo on laaja. Liikkumisen kehittäminen maaseutualueilla kulminoituu julkisen liikenteen heikkouteen. Myös ulkoiluja harrastusmahdollisuuksiin kaivataan monipuolisuutta. Liikenneturvallisuudessa huoli keskittyy kevyen liikenteen turvallisuuteen. 6 Vastaajia pyydettiin omin sanoin kertomaan asuinalueensa parhaista puolista ja parantamisen kohteista. 8
9 Taulukko 3. Asuinalueiden vahvuudet ja kehittämisen kohteet, viiden kärki VAHVUUDET (Mitkä ovat mielestäsi asuinalueesi parhaat puolet?) 1) Maaseutumaisuus ja rauha Maaseutumaisuus - ei liian tiivistä rakentamista Rauhallinen alue 2) Luonnon läheisyys Kodin takapihalta ei katso naapuri vaan metsä Vihreää seutua 3) Palvelujen saatavuus ja läheisyys Lähes kaikki palvelut saatavissa ja lähellä Rauhallista seutua asua, mutta palvelut silti aika lähellä 4) Ulkoilu- ja harrastusmahdollisuudet Hyvät mahdollisuudet sekä kesä- että talviliikuntaan Kalastus, metsästys Mieleiset tekemiset ja harrastukset helposti saavutettavissa, astuu vain ovesta ulos 5) Yhteishenki Naapurit tuttuja, saa apua tarvittaessa Ihmisten ystävällisyys Hyvät naapurisuhteet Oman kylän yhteishenki HEIKKOUDET (Mitä asioita parantaisit asuinympäristössäsi?) 1) Tiestön kunto ja taso Kylätien kunto on huono Tien päällystys Yksityistie paremmaksi Sivuteiden kunnossapito 2) Palvelujen saatavuus ja läheisyys Erilaisia kauppoja, palveluja, ravintola Palvelut lähemmäksi Terveyspalvelut parempaan kuntoon 3) Liikkuminen Esteettömän liikkumisen parantaminen Julkinen liikenne kattavammaksi Bussimaksut keskustaan liian kalliit Yleiset kulkuneuvot kulkevat huonosti julkisen liikenteen vähyyden korvikkeeksi taksien käyttö edullisemmaksi 4) Liikenneturvallisuus Ei kevyen liikenteen väyliä eikä pientareita. Todella turvaton liikkua saati laittaa lapsia liikkumaan Valaistus tielle Vesakoiden poistoa maantien varsilta hirvivaaran takia 5) Ulkoilu- ja harrastusmahdollisuudet Lähellä ei ole paljoakaan ikäluokalleni soveltuvia vapaa-ajan palveluja Parempia harrastusmahdollisuuksia (esim. ryhmäliikunta) Paremmat ulkoilualueet Ei ole ulkoliikuntapaikkoja tai -reittejä Osallisuus ja vaikuttaminen Oman asuinalueen tapahtumista ja uutisoinnista ollaan kiinnostuneita ja niitä seurataan verraten aktiivisesti. Kuitenkin osallistuminen alueen kehittämiseen ja mielipiteiden esittäminen koetaan hankalaksi ja otaksutaan aikaa vieväksi. Lisäksi Joensuun kaupungin katsotaan kuuntelevan heikosti asukkaita päätöksenteossa ja aluekohtaiset erot arvioidaan tässä asiassa suureksi. Kyselyyn vastanneet ydinmaaseudun asukkaat osallistuvat kehittämiseen aktiivisimmin eivätkä he koe osallistumisen esteitä kovin rajoittaviksi. Epätietoisimpia kehittämismahdollisuuksistaan ovat kaupungin läheisen maaseudun asukkaat. Vaikuttamisen kanavista selkeästi tärkeimpänä pidetään edustuksellisen demokratian toteutumista kunnallisvaalien kautta (ks. liite 2). Myös yhdistykset erityisesti kylä- tai asukasyhdistykset katsotaan tärkeiksi asukasviestin välittäjiksi. Lisäksi erilaisissa tilaisuuksissa ja kirjallisesti annettavat mielipiteet ja palautteet ovat tärkeitä viestikanavia. Uudemmat vaikuttamiskanavat kuten asukas- ja käyttäjäraadit sekä sähköiset palautekanavat eivät nouse esille, ja lienevät vielä monille tuiki tuntemattomia. 9
10 Täysin eri mieltä Vastausten keskiarvo Täysin samaa mieltä Koko kyselyaineisto (n= ) Seuraan aktiivisesti asuinalueeni kehittämistä koskevia uutisia Kehysalue (n=70-71) Läheinen maaseutu (n=77-81) Harvaan asuttu maaseutu (n= ) Ydinmaaseutu (n=50-52) Asuinalueeni kehittämiseen on vaikea osallistua Minulla ei ole riittävästi aikaa osallistua asuinalueeni kehittämiseen Haluaisin osallistua nykyistä enemmän Joensuun kaupungin kehittämiseen Saan tietoa asuinalueeni kehittämisestä riittävästi Tiedän, miten voin osallistua ja vaikuttaa asuinalueeni kehittämiseen Osallistun aktiivisesti asuinalueeni kehittämiseen Joensuun kaupunki kuuntelee asukkaita päätöksenteossa Vaikuttamismahdollisuudet asuinalueiden kehittämiseen ovat tasapuoliset Joensuun kaupungin kaikilla alueilla Kuvio 5. Väittämät asuinalueen kehittämiseen osallistumisesta, vastausten keskiarvot Aluetilaisuudet ja kehittäjätapaaminen Joensuun maaseutualueilla järjestettiin neljä maaseutuohjelman valmisteluun liittyvää kehittämisiltaa syksyllä Osallistujia iltatilaisuuksissa oli kussakin (ks. liite 4). Vilkkaasta keskustelusta vahvimmin nousi esille taulukossa 4 esitetyt kahdeksan kehittämisteemaa. 7 Kiihtelysvaara 14.10, Tuupovaara 20.10, Eno 27.10, Pyhäselkä
11 Taulukko 4. Aluetilaisuuksissa keskustelua herättäneet kehittämisteemat 1) Kylien markkinointi Tonttien ja liiketilojen aktiivinen markkinointi, alueiden mahdollisuudet ja vahvuudet esille 2) Peruspalvelutason turvaaminen Varmuutta palvelujen pidemmän aikavälin saatavuuteen 3) Yhdistystoiminnan rooli Yhdistysten vaikutusmahdollisuuksien kehittäminen (osallisuus), yhdistysavustusten lisääminen, lisääntyvä yhteistyö kaupungin hankinnoissa 4) Yhteydet Tietoliikenneyhteyksien turvaaminen koko maaseutualueella, valokuitu Erilaiset liikennekokeilut kuten kutsutaksit ja monipalveluautot 5) Yhdistysten yhteistyö Toimijoiden yhteistyölle ja toimintojen koordinaatiolle lisätarvetta, uusien aktiivisten henkilöiden houkuttelu paikalliseen yhdistystoimintaan 6) Nuorten huomiointi Nuorille järjestettävän toiminnan ja harrastusten turvaaminen, sopivien kokoontumistilojen säilyminen 7) Ympäristön siisteys Taajamien ja kylien yleisilmeen kohentaminen, pusikoitumisen estäminen, alueellisten jätepisteiden säilyttäminen ja niiden kehittäminen 8) Toimitilat Asukkaiden kokoontumistilojen saatavuuden turvaaminen, tilojen hinnoittelu huomioiden niiden markkinakysyntä ja paikalliset sosiaaliset vaikutukset Alueiden ja kylien markkinoinnissa keskusteltiin mm. tonttien ja liiketilojen markkinoinnista. Tässä toivottiin kaupungilta voimakkaampaa, alueellisesti tasapuolisempaa ja näkyvämpää markkinointia ja tiedotusta. Negatiivissävytteiseen maaseutualueita koskevaan uutisointiin toivottiin muutosta. Sen sijaan Joensuun kehittämisen voimavaraksi koettiin hyvinkin erityyppiset alueet omine vahvuuksineen. Nämä sopivasti yhdistämällä voidaan luoda toisiaan täydentävä ja tukeva alueiden mosaiikki. Sekä alueen asukkaiden että uusien asukkaiden houkuttelun näkökulmasta keskustelua herätti jatkuva epävarmuus palvelujen säilymisestä alueella. Siksi peruspalvelujen taso olisi syytä kiinnittää esimerkiksi nykytilaan, mikä antaisi perustan alueiden pitkäjänteiselle kehittämiselle. Kaupungin palveluista myös toimitilat olivat vilkkaan keskustelun kohteena. Yksittäisellä toimitilalla voi olla kriittinen merkitys maaseutualueiden kehittymisen ja kehittämisen näkökulmasta. Ne ovat kyläläisten keskeisiä kokoontumispaikkoja, yhteisiä olohuoneita. Niiden hinnoittelu tulisi olla erityisen maltillinen huomioiden niiden aikaansaama sosiaalinen vaikutus koko yhteisölle. Yhdistystoiminnan rooli maaseudun palvelujen tuottajana on nykyisin merkittävää usealla osa-alueella, esimerkiksi lasten iltapäiväkerhotoiminnan järjestämisessä. Alueiden toimijoilla näyttäsi olevan valmiuksia keskustella kaupungin kanssa sopimusperusteisen palvelutuotannon laajentamisesta. Tietoliikenneyhteydet herättivät keskustelua erityisesti harvaan asutulla maaseudulla. Mobiiliyhteydet todettiin epäluotettaviksi etenkin vaaraisilla alueilla ja niiden toimivuus on vahvasti sidoksissa käyttäjämääriin. Asian korjaantumiseen markkina- tai teknologiavetoisesti ei uskota. 11
12 Alueiden yhdistystoimijat hyötyisivät tahosta, joka kokoaisi toimijat yhteen. Tilaisuuksissa kannettiin myös huolta yhdistysten aktiivisisten jäsenten vähäisyydestä, ja erityisesti nuorempaa väkeä tulisi saada houkuteltua mukaan yhdistystoimintaan. Nuorten katsottiin ansaitsevan erityishuomiota maaseutualueiden kehittämisen yhteydessä. He ovat sitä joukkoa, jotka maailmalla liikkuessaan välittävät viestiä Joensuun maaseutualueista ja ehkäpä palaavat myöhemmin alueelle perheensä kanssa. Keskustelua herätti myös maaseutuympäristön siisteys, pusikoituminen ja taajamien yleisilme. Erityisesti maaseutualueiden kirkonkylien ilmeen monipuolista modernisointia pidettiin tärkeänä. Kehittäjätapaaminen järjestettiin Tilaisuuteen kutsuttiin eri tavoin Pohjois-Karjalan ja Joensuun maaseudun kehittämisessä toimivien organisaatioiden edustajia (ks. liite 5). Alun toistakymmentä osallistujaa keskusteli ja pohdiskeli Joensuun maaseudun kehitystä erityisesti taulukossa 5 esitettyjen teemojen osalta. Taulukko 5. Kehittäjätapaamisen keskeiset teemat 1) Kaupungin aluepalvelupisteet Aluepalvelupisteet on perustettu eri aikoina, toimivat erityyppisissä tiloissa ja henkilöstön toimenkuvissa on eroja. Tarvitseeko pyrkiä yhdenmukaisuuteen? Aluekohtainen erikoistuminen tarpeiden mukaisiksi saattaisi olla perustelua. Aluepalvelupisteiden säilyttäminen ja niiden toiminnan kehittäminen on tärkeää. Niiden lähtökohtaisena vahvuutena on paikallistuntemus ja asukkaiden luottamus. 2) Laajakaista/valokuitu Operaattorit päivittävät mobiiliverkon käyttämiä mastoja, mutta uusia rakennetaan hyvin harvoin. Ongelmana on myös se, että kaikki linkkimastojen väliset yhteydet eivät ole kuidutettuja. Valokuituyhteyden rakentaminen maaseutualueille maksaisi noin 12 M. Tähän olisi saatavissa valtion rahoitusta 3 M ja kaupungin panostus tulisi olla vastaava summa. Lisäksi kaupungin tulisi olla lainojen takaajana. Rahoituksen lisäksi tällä hetkellä puuttuu myös operatiivinen toimija (osuuskunta tai muu yhtiö). 3) Paikallinen aktiivisuus/aloitteellisuus Kehittämistarpeet poikkeavat alue- ja paikkakohtaisesti, joten yksittäinen malli aktiivisuuden ja paikallisen aloitteellisuuden lisäämiseksi ei ole toimiva kaikilla alueilla. Pitäjäneuvosto on hyvä kokeilu ja se aktivoi paikallisia asukkaita ottamaan vastuuta alueen kehittämisestä. Tämän kokeilun kehitystä ja kokemuksia pitää tarkkaan seurata, mutta myös muita malleja, ohjelmia ja työkaluja tulee avoimin mielin arvioida; mitä on tarjolla ja mikä sopisi millekin alueelle. Esimerkiksi erilaiset asukasraadit antavat kaikille kuntalaisille mahdollisuuden vaikuttaa asuinalueeseensa. 4) Nuoret Nuoret tuovat esille hyvin konkreettisia kehittämisehdotuksia mm. koululaiskyselyissä ja eri yhteyksissä nuorten tapaamisissa. Yksi usein esille nouseva asia on liikenneyhteyksien puutteellisuus. Maaseutualueilla kaupungin päätösten vaikutukset nuorille voivat olla ennakoimattomia, yllättäviä ja monisyisiä. Esimerkiksi koulujen lakkauttamiset vaikuttavat nuorten mahdollisuuksiin osallistua koulupäivän jälkeiseen järjestettyyn harrastustoimintaan koulukuljetusten aikataulujen vuoksi. Nuorten työllistäminen kesäaikaan kaipaisi lisäsatsauksia maaseutualueille. Nuorten viihtyvyyttä voisi parantaa Nuorisoleaderillä. Tässä toimintatavassa Leader-yhdistys ei palauttaisi mahdollista ylijäävää kuntarahaa kaupungille vaan ohjaisi ne nuorison hankkeisiin. Tässä etuna olisi se, että nuoret saataisiin aktivoitua ja opetettua hanketoimintaan sekä yhteisölliseen päätöksentekoon. 12
13 2. Joensuun maaseutualueiden kehittämisohjelma Lähtökohdat Joensuun kaupungin laajeneminen ja uusien asuinympäristöjen mukaantulo kuntaliitosten myötä ovat edellyttäneet kaupungilta uudenlaista hallintaa, hallintokulttuuria ja kehittämispoliittisia avauksia. Osana niitä Joensuun kaupungille on laadittu maaseutualueiden kehittämisohjelmat vuosille ja Näiden kehittämisohjelmien laadinnan konkreettisia pontimia ja sisällön muovaajia olivat kuntaliitoksissa valtion maksamat porkkanarahat ja niiden kohdentaminen kuntaliitoksen hallinnon ja palvelujen järjestyssopimuksen mukaisesti. Joensuun kehittämisessä kaupunki-maaseutu-vastinpari on vanhentunut jako. Myös kuntaliitoksiin liittyneet jännitteet ovat vaimentuneet. Joensuun eri asuinalueet, kylät ja esimerkiksi keskukset ja reuna-alueet ovat kuitenkin monessa suhteessa erilaisia. Asuinalueiden ominaispiirteet vahvuuksineen ovat tämän ohjelman johtoajatus ja sen toteutuksen läpileikkaava periaate. Useat Joensuun kaupungin kehittämisohjelmat kohdistuvat väkirikkaisiin alueisiin eli käytännössä kantakaupunkiin ja sitä ympäröivään kaupungin ydinalueeseen. Marraskuussa 2013 hyväksytty Joensuun kaupungin kaupunkirakenneohjelma painottaa symmetrisen kaupungin strategiaa ja sisältöjä. Sen toteutuksen näkyvin työkalu on maankäytön toteutusohjelma MATO-20, joka luo puitteet kaupungin yhdyskuntarakentamisen koordinointiin ja siihen liittyvään hallintokuntien toimenpiteiden yhteensovittamiseen. Lisäksi Joensuun kaupunki on ollut mukana esimerkiksi ympäristöministeriön asuinalueiden kehittämisohjelmassa Rantakylä-Utra-alueella. Käsillä oleva ohjelma tarkentaa Joensuun kaupungin strategiaa kiinnittämällä huomiota keskustaajaman ulkopuolisiin alueisiin. Ohjelma linkittyy läheisesti Joensuun kaupungin strategian toteuttamisohjelmiin. Maaseutuohjelma esimerkiksi tarkentaa ja täydentää kaupunkirakenneohjelmassa esitettävää tasapainoisen ja vaihtoehtoja tarjoavan kaupunkirakenteen tavoitetta (elinvoimaisten taajamien ja kylien kehittäminen) ja tukee sen mukaisia toimintatapojen ja palvelujen kehittämistä (asukkaiden osallistumisen ja osallisuuden tukeminen). Kaiken kaikkiaan ohjelman toteutus lomittuu seuraaviin Joensuun kehittämiseen liittyviin ohjelmiin ja asiakirjoihin: Maaseutuohjelmaan lomittuvat ohjelmat ja asiakirjat Rajaton tulevaisuus Joensuun kaupungin strategia , päivitys Kestävästi kasvava, älykkäästi uudistuva -kasvustrategia Joensuun seudun elinkeino-ohjelma Joensuun kaupungin kaupunkirakenneohjelma MATO-20 ja Joensuun kaupungin maapoliittinen ohjelma Palveluverkkosuunnitelma 2020 Kestävää kasvua ja työtä ohjelma (Itä- ja Pohjois-Suomen alueellinen suunnitelma) Manner-Suomen maaseudun kehittämisohjelma ja Pohjois-Karjalan maaseutusuunnitelma vuosille Joensuun seudun maaseutuohjelma Pohjois-Karjalan maakuntaohjelma POKAT Joensuun seudun Leader-strategia Vuosien ohjelma laadittiin Kiihtelysvaaran ja Tuupovaaran liittyessä Joensuun kaupunkiin vuoden 2005 alussa. Vuosien ohjelma sisälsi myös Enon ja Pyhäselän kuntien alueet, jotka liittyivät Joensuuhun vuoden 2009 alussa. 13
14 2.2 Valmisteluprosessi Maaseutupoliittisen ohjelman päivittäminen kuului Joensuun kaupunginhallituksen taloussuunnitelmaan vuosille Tähän liittyvä ohjelmaprosessi käynnistettiin keväällä 2015 Joensuun kaupungin johtamana ja Alue- ja kuntatutkimuskeskus Spatian (Itä-Suomen yliopisto) valmistelemana (kuvio 6). Kuvio 6. Maaseutuohjelman valmistelun eteneminen Ohjelma-asiakirja toimitettiin asukkaiden, yhdistysten ja muiden tahojen kommentoitavaksi Lausuntojen perusteella täydennetty ohjelma hyväksyttiin Joensuun kaupunginvaltuustossa Ohjelman käynnistymistä edistetään vuonna 2016 tiedottamalla ja aktivoimalla asukkaita hyödyntämään ohjelman mahdollisuuksia. 2.3 Tavoitteet Käsillä oleva ohjelma asettaa suuntaviivoja, esittää osallistavia menettelytapoja ja nostaa esiin kehittämiskohteita Joensuun kaupungin keskustaajamaa ympäröivien asuinalueiden palvelujen, maankäytön, asumisen ja liikenteen suunnittelua varten. Ohjelma jatkaa aikaisempien Joensuun maaseutuohjelmien työtä koko kaupungin kokonaisvaltaiseksi ja pitkäjänteiseksi kehittämiseksi. Joensuun kaupunkikonsernin eri toimijoille ohjelma luo poikkihallinnolliset puitteet ja toimii suunnannäyttäjänä kaupungin ydinaluetta kehystävien asuinympäristöjen kehittämiselle. Ohjelman lähtökohtana on paikkaperustaisuus, jonka mukaisesti tunnistetaan, huomioidaan ja hyödynnetään alueilta esiin nousevia vahvuuksia ja tulevaisuuden mahdollisuuksia. Ohjelma lisää asukkaiden ja toimijoiden vaikutusmahdollisuuksia ja aktiivisuutta oman asuinympäristönsä kehittämiseksi Joensuussa. Tavoitteena on myös rohkaista asukkaita ja toimijoita erilaisiin kokeiluihin ja uudentyyppisiin avauksiin. Ohjelman tavoitteet ¾ Aktivoida asukkaita ja järjestöjä asuinympäristöjen kehittämiseen (paikallinen aloitteellisuus) ¾ Edistää maaseutualueiden asuin- ja elinympäristöjen vetovoimaa ja viihtyisyyttä ¾ Lisätä asukkaiden vaikutusmahdollisuuksia ja sen väyliä ja välineitä ¾ Kartuttaa maaseutualueiden erityispiirteiden tuntemusta kaupunkiorganisaatiossa 14
15 2.4 Toimenpiteet Ohjelman kehittämisen teemoja ovat 1) viihtyisyyden ja elinvoimaisuuden lisääminen sekä 2) vaikuttamisen ja yhteisöllisyyden edistäminen. Seuraavissa taulukoissa on esitetty näihin liittyvät keskeiset painopisteet, toimenpiteet ja niistä vastaavat toteuttajatahot. 1) Viihtyisyys ja elinvoimaisuus PAINOPISTE TOIMENPIDE TOTEUTTAJA(T) Yhteyksien kehittäminen Turvataan maaseudun asukkaiden liikkuminen ja yhteydet 1) Kysyntäohjattua julkista liikennettä kehitetään ja lisätään 2) Tietoliikenneyhteyksien ajanmukaistaminen selvitetään vuonna Tavoitteena on nopeiden tietoliikenneyhteyksien saaminen Joensuun kaupungin alueille. Selvitys koskee myös ns. langattomien verkkojen vaihtoehtoa. Vuoden 2016 aikana selvitetään myös operaattoria koskeva kysymys. 3) Taajamien kevyen liikenteen väyliä kunnostetaan ja täydennetään 4) Kaupungin yksityistieavustukset säilytetään vähintään vuoden 2016 tasolla 1) Kaupunki/Kaupunkirakenne, Yhdistykset 2) Kaupunki/Hallintoyksikkö 3) Kaupunki/Kaupunkirakenne 4) Kaupunki/Kaupunkirakenne Palvelujen saatavuus ja laatu Järjestetään maaseutuasumisen mahdollistavat palvelut Työtä ja toimeentuloa Tuetaan maaseudun yhdistys- ja yritystoimintaa kaupungin hankintapolitiikassa Markkinointi, näkyvyys ja yleisilme Lisätään maaseutualueiden tunnettuutta ja houkuttelevuutta 1) Kaupungin palveluverkkosuunnitelman 2020 maaseutuun kohdistuvien vaikutusten kokonaistarkastelu, esiin tuominen ja huomioiminen maaseutualueiden palveluverkon kehittämisessä 2) Kotona asumista tukevien kiertävien palvelujen ja esimerkiksi verkkopalvelujen tarjonnan monipuolistaminen 3) Maaseutualueilla sijaitsevien kaupungin aluepalvelupisteiden toiminnan turvaaminen ja kehittäminen 1) Viesimo-osuuskunnan toiminnan käynnistäminen Kiihtelysvaarassa ja sen kokemusten hyödyntäminen yhteiskunnallisen yritystoiminnan edistämisessä maaseutualueilla 2) Yhdistysten kaupungille tuottamien palvelujen lisääminen (sopimuksellisuus) 1) Maaseutualueiden markkinoinnin lisääminen ja sisältöjen kehittäminen (aluemarkkinointi) 2) Maaseutualueiden ja -keskusten yleisilmeen kohentaminen ja ympäristön siistiminen 3) Taajamien asemakaavoja ajanmukaistaminen 4) Harvaan asutulle maaseudulle sopivien kaavoitus ja luparatkaisujen kehittäminen 1) Kaupunki/Hallintoyksikkö 2) Kaupunki/Sosiaali- ja terveyskeskus/siun sote 3) Kaupunki/Hallintoyksikkö 1) Siun sote/kaupunki Viesimo-osuuskunta 2) Kaupunki/Hallintokunnat Yhdistykset 1) Kaupunki/Kaupunkirakenne/Hallintoyksikkö Yhdistykset 2) Kaupunki/Kaupunkirakenne, Yhdistykset 3) Kaupunki/Kaupunkirakenne 4) Kaupunki/Kaupunkirakenne 15
16 2) Vaikuttaminen ja yhteisöllisyys PAINOPISTE TOIMENPIDE TOTEUTTAJA(T) Viestintä Lisätään maaseutualueita koskevaa viestintää ja tiedon saatavuutta Monikanavainen vaikuttaminen Luodaan räätälöityjä vaikuttamisen mahdollisuuksia ja hyödynnetään asukaspalautetta Yhteisöllisyys ja yhteistyö Edistetään yhteisöllisyyttä ja yhteistyötä sekä niiden hyödyntämistä asuinalueiden kehittämisessä. 1) Suunnitelmien ja valmisteluaineistojen varhainen tiedottaminen 2) Aluepalvelupisteiden kehittäminen tiedottamiskanavana 3) Tiedotusaineiston tuottaminen asuinalueiden palveluista, yhdistystoiminnasta ja tapahtumista 1) Räätälöityjen mahdollisuuksien luominen asukkaille sekä kylä- ja asukasyhdistyksille päästä osallistumaan aluettaan koskevaan suunnitteluun ja kehittämiseen. 2) Asukas- ja asiakasraatien käyttäminen maaseutualueita koskevien toimien valmistelussa ja toteutuksessa 3) Asukastiedon kerääminen ja hyödyntäminen kehittämisen välineenä ja päätöksenteon tukena (esim. kuntalaiskyselyt, kylä- ja pitäjäsuunnitelmat) 1) Tarjotaan neuvontaa ja tukea kehittämiseen ja hanketoimintaan 2) Tuetaan kylätapahtumia ja maaseutualueiden yhteisesiintymisiä (identiteetin säilyttäminen) 3) Edistetään yhdistysten välistä yhteistyötä ja toimintojen yhteensovittamista 4) Turvataan kokoontumistilat ja niiden vuokrien maltillisuus sekä lisätään tilojen yhteiskäyttöä 5) Kokeillaan Leader-toiminnan käyttämättömän kuntarahan ohjaamista nuorisotyöhön ja nuorten viihtymiseen 6) Kaupungin tuessa yhdistyksille pyritään asteittain toteuttamaan vuoteen 2020 mennessä tasokorotus. 1) Kaupunki/Hallintoyksikkö, hallintokunnat 2) Kaupunki/Hallintoyksikkö 3) Yhdistykset Kaupunki/Hallintoyksikkö, hallintokunnat 1) Kaupunki/Hallintoyksikkö 2) Kaupunki/Hallintoyksikkö 3) Kaupunki/Hallintokunnat Yhdistykset 1) Kaupunki/Hallintoyksikkö, Aluepalvelupisteet 2) Kaupunki/Hallintoyksikkö Hallintokunnat 3) Kaupunki/Aluepalvelupisteet 4) Kaupunki/Tilapalvelut 5) Kaupunki/Nuorisotoimi 6) Kyläyhdistykset Kaupunki/Hallintokunnat 7) Myönteisen rahoituspäätöksen saaneiden yhdistysten Leader-hankkeille kaupunki pyrkii järjestämään väliaikaisrahoituksen. 16
17 2.5 Ohjelma-alue ja toteuttajat Maaseutuohjelman toteuttamisaluetta ovat keskustan kaupunginosia lukuun ottamatta koko Joensuun kaupungin alue (kuvio 8). Ohjelma-alue on yhteneväinen Joensuun seudun Leader-yhdistyksen Joensuun maaseutualueet käsittävän toiminta-alueen kanssa. Ohjelman keskeisiä toteuttajia ovat Joensuun kaupunki ja maaseutualueiden toimijat. Toteutukseen voivat osallistua kaikki ohjelma-alueella sijaitsevat tai siellä toimivat sekä alueen kehittämisestä kiinnostuneet yhdistykset, järjestöt, yritykset ja asukkaat. Perusajatuksena on, että alueen asukkaat ja toimijat aktivoituvat oman asuinympäristönsä kehittämiseen ja ryhtyvät yhdessä suunnittelemaan ja toteuttamaan konkreettisia kehittämishankkeita. Ohjelmaa toteutetaan vuosina Kuvio 8. Joensuun maaseutuohjelman aluerajaus 17
18 2.6 Toimintamuodot ja rahoitus Ohjelman toimintamuotoja ovat 1) kehittämistoimien hankkeistaminen ja 2) maaseutualueiden kehittämistoimet kaupungin perustoimintana. Joensuun kaupunki ohjaa maaseutuohjelman toimenpiteiden toteuttamiseen vuosittain euroa. Kaupungin maaseutuohjelmaan osoittamaa kehittämisrahoitusta voidaan käyttää: kaupungin tai muiden tahojen toteuttamien kehittämistoimenpiteiden (hankkeiden) kustannusten rahoittamiseen, ja muiden kehittämisohjelmien kautta toteutettavien kehittämishankkeiden osa-rahoituksena. Hankkeiden rahoitusosuudet määritellään tapauskohtaisesti. Osarahoitteisuus on mahdollista erityisesti EU:n alue- ja rakennepolitiikan hanketoiminnan yhteydessä. Niistä merkittävin on EU:n maaseuturahasto Joensuun maaseudulle kohdistuvien rahoitusvirtojen perusteella. Tavoitteena on, että toteuttavat kehittämishankkeet ja kaupungin perustoiminta ainakin osittain limittyvät toisiinsa siten, että kaupungin eri hallintokuntien maaseututietoisuus ja -osaaminen säilyy ja kehittyy. Kuvio 7. Maaseutuohjelman painopisteet ja toimintamuodot 18
19 2.7 Seuranta ja arviointi Ohjelman etenemistä seurataan vuosittain ja sen keskeisiä kysymyksiä ovat: Kuinka ohjelman tavoitteet ja toiminta ovat vastanneet toisiaan? Kuinka ohjelman toteutuksessa on edetty (tulokset)? Miten ohjelman organisointi ja ohjaus on toiminut? Mitä lisäarvoa ohjelma on luonut Joensuun kaupungin maaseutualueiden kehittämiseen? Ohjelman tuloksia ja vaikuttavuutta voidaan tarkastella väli- ja loppuarviointien avulla. Näissä hyödynnetään esimerkiksi ohjelman aikana syntynyttä materiaalia, kehittäjien- ja kyläläisten haastatteluja sekä laajempia kuntalaiskyselyjä. Maaseutuohjelman toteutus sijoittuu organisatorisesti Joensuun kaupungin hallintoyksikköön. Uuden Joensuun valmistelutyö on käynnissä, joten ohjelman ohjaus ja organisointi tulee määräytymään uuden organisaation mukaisesti. Tarkemmat kehittämishankkeiden hakuohjeet ja -menettelytavat määritetään ja niistä tiedotetaan ensivaiheessa ohjelman käynnistyttyä. Lisätiedot Kaupunginsihteeri Jari Horttanainen, Puh Kehittämispäällikkö Aaro Piipponen, Puh Joensuun kaupungin kehittämishankeohjeet: 19